Document ID: /roh_data/filtered/fineweb-2-filterrobots_roh.jsonl.gz/6543

L’interpresa d’electricitad Repower serra l’emprim semester dal 2017 cun in gudogn d'in milliun francs. Surtut l'affar en l’Italia cun las cundiziuns da basa favuraivlas hajan contribuì a quest resultat, communitgescha la Repower. Cun 794 milliuns agen chapital è la quota d'agen chapital tar 47%. Pervia da l’auzament da l'agen chapital l’onn 2016 è la quota uss 12% pli auta che l’onn avant. Tenor il CEO da la Repower, Kurt Bobst, è il resultat da l’emprim mez onn cuntentaivel.
Tenor communicaziun a las medias ha la Repower il prim mez onn sa concentrà surtut sin il svilup e la preparaziun per introducir sistems innovativs e servetschs per nizzegiar l'energia a moda pli effizienta. Ins haja cuntanschì uschia ulteriurs terms impurtants en la realisaziun da la strategia d'interpresa.
Perquai che la Repower ha franà investiziuns, è il dumber d’emploiads sa reducì sin actualmain 569 collavuraturs e collavuraturas. Latiers vegnan 30 emprendists en Svizra e sur 600 cussegliaders da distribuziun en l’Italia.
RR novitads 07:00